Hrvatski nogometni reprezentativac 23-godišnji Tin Jedvaj novi je član njemačkog prvoligaša Augsburga, objavljeno je na službenim stranicama kluba.



Jedvaj je u Augsburg došao iz Bayer Leverkusena na jednogodišnju posudbu, do 30. lipnja 2020. iznos transfera nije objavljen.



Tinte trocken: Der #FCA verpflichtet Tin Jedvaj, herzlich willkommen in der Fuggerstadt! 🤝 ➡ https://t.co/dKxXtqd9P4pic.twitter.com/5BG8nR6F86 — FC Augsburg (@FCAugsburg) 20. kolovoza 2019.

- U zadnjih nekoliko sezona, gledao sam Augsburg kao klub koji je uspješno olakšao razvoj velikog broja igrača i stvarno su uložili veliki napor da me dovedu. Zaista sam sretan da sam ovdje i jedva čekam obući Augsburgove boje. Učinit ću sve što je u mojoj moći da pomognem klubu da ostvari svoje ciljeve ove sezone, izjavio je Jedvaj potpisujući ugovor.



Medizincheck ✅

Unterschrift 📝

Training 🔛#Jedvaj2020pic.twitter.com/LQPEc0VAky — FC Augsburg (@FCAugsburg) 20. kolovoza 2019.

- Presretni smo što je Tin odlučio doći u Augsburg. Unatoč njegovoj mladosti on je već jako iskusan s preko 20 nastupa za hrvatsku reprezentaciju i jako dobro poznaje Bundesligu. Njegova će snaga biti veliki plus za nas, izjavio je sportski direktor kluba Stefan Reuter.



Tin Jedvaj će u Augsburgu nositi dres s brojem 18. Karijeru je počeo u Dinamu otkuda 2013. godine odlazi u Romu. Iz Rome 2014. najprije odlazi na jednogodišnju posudbu u Bayer s kojim onda 2015. potpisuje ugovor na pet i pol godina.



Augsburg je prošlu sezonu završio na 15. mjestu, a prvo kolo nove sezone je otvorio porazom 1-5 od Borussije.